Diari Oficial de la Generalitat Valenciana


Sumari del DOGV 3767, del 08-06-2000 (2000/4136)

RESOLUCIÓ de 19 d'abril de 2000, de la Direcció General de Pesca i Comercialització Agrària, per la qual s'autoritza a Basademar, SL, la instal·lació d'un establiment de granja marina en terrenys de domini públic maritimoterrestre enfront del terme municipal d'Altea (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3767

Data del DOGV
:   08-06-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/4136


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 19 d'abril de 2000, de la Direcció General de Pesca i Comercialització Agrària, per la qual s'autoritza a Basademar, SL, la instal·lació d'un establiment de granja marina en terrenys de domini públic maritimoterrestre enfront del terme municipal d'Altea (Alacant). [2000/X4136]
  
Vist l'expedient instruït a instància del senyor Vicente Baeza Santamaría, en representació de Basademar, SL, sobre sol·licitud d'autorització administrativa per a la instal·lació d'un establiment de granja marina en terrenys de domini públic maritimoterrestre enfront del terme d'Altea (Alacant), conformement amb la resolució de concessió d'ocupació de domini públic de data 3 d'abril de 2000, del Ministeri de Medi Ambient.
  
Aquesta Direcció General de Pesca i Comercialització Agrària, resol:
  
Primer
  
Atorgar l'autorització administrativa per a la instal·lació d'un establiment de granja marina en terrenys de domini públic maritimoterrestre amb una concessió de 127.433 metres quadrats de superfície de fons marins enfront del terme d'Altea (Alacant), definits per un quadrilàter amb les coordenades següents:
  
A: 38º34,295'N 00º02,165'W
  
B: 38º34,490'N 00º01,930'W
  
C: 38º34,390'N 00º01,814'W
  
D: 38º34,190'N 00º02,040'W,
  
i d'acord amb les condicions que s'esmenten en l'informe de 17 de març de 2000, acceptat per l'interessat el 23 de març de 2000.
  
Segon
  
L'establiment autoritzat comprendrà la instal·lació de 12 gàbies flotants de 16 metres de diàmetre i 4 gàbies de preengreix de 5,5 metres de diàmetre, amb una ocupació total de 127.433 metres quadrats. El disseny de les gàbies, així com el sistema d'ancoratge serà segons el que s'especifica en el projecte visat núm. 019690 el 5 d'agost de 1998. Qualsevol variació que es faça en el projecte durant la realització inicial o modificacions futures s'haurà de comunicar a la Conselleria d'Agricultura, Pesca i Alimentació, a fi d'aconseguir l'autorització corresponent.
  
Tercer
  
En l'establiment piscícola, del tipus granja marina, segons el que s'estableix en l'article 41 de la Llei 9/1998, de 15 de desembre, de la Generalitat Valenciana, s'autoritza el cultiu (preengreix i engreix) de les espècies següents: daurada (Sparus sp.) i llobarro (Dicentrarchus labrax).
  
Quart
  
Caldrà complir les condicions i prescripcions indicades pel Ministeri de Medi Ambient en la Resolució de data 3 d'abril de 2000, sobre concessió de l'ocupació de domini públic maritimoterrestre, i la resolució de declaració d'impacte ambiental, de la Conselleria de Medi Ambient, de 2 de febrer de 1999.
  
Cinqué
  
Aquesta autorització tindrà vigència mentre no es produïsca paralització de l'activitat sense causa justificada a criteri dels serveis tècnics de la Conselleria d'Agricultura, Pesca i Alimentació, l'extinció de la concessió de domini públic maritimoterrestre determinada per resolució del Ministeri de Medi Ambient, o incompliment de les mesures correctores determinades per la Conselleria de Medi Ambient en la resolució de declaració d'impacte ambiental de 2 de febrer de 1999. Les obres d'instal·lació hauran d'estar concloses i l'establiment en normal funcionament en un termini màxim de 15 mesos a partir d'aquesta resolució.
  
Sisé
  
El sistema de tecnologia de cultiu s'ajustarà en tot moment a la memòria presentada. Qualsevol variació sobre això s'haurà de comunicar a la Conselleria d'Agricultura, Pesca i Alimentació.
  
Seté
  
La iniciació i l'acabament de les obres es comunicarà als serveis territorials de la Conselleria d'Agricultura, Pesca i Alimentació, i per a iniciar l'explotació caldrà la inspecció prèvia de les instal·lacions per part dels serveis tècnics de la Conselleria.
  
Vuité
  
Els organismes competents podran inspeccionar la marxa de les obres que s'han de realitzar, així com el funcionament de l'establiment, i el titular s'obliga a facilitar l'entrada als inspectors i tècnics corresponents.
  
Nové
  
L'incompliment de les normes ací establides se sancionarà administrativament de conformitat amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.
  
Deu
  
L'empresa Basademar, SL, queda registrada amb el numero 014 d'establiments de cultius marins de conformitat amb el que s'estableix en l'article 55 de la Llei 9/1998, de 15 de desembre, de la Generalitat Valenciana.
  
Aquesta resolució no posa fi a la via administrativa i contra ella podrà interposar-se un recurs d'alçada davant la consellera d'Agricultura, Pesca i Alimentació, en el termini d'un mes, comptador des de l'endemà de la notificació d'aquesta resolució, de conformitat amb el que es disposa en els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.